arnastofnun/IGC-2024 huggingface dataset:
S-3195/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. júní 2022, á hendur F-kk-þgf G-kk-þgf F-kk-þgf, kt. [...], [...], Mosfellsbæ, „fyrir umferðarlagabrot með því að hafa, þriðjudaginn 25. maí 2021, ekið bifreiðinni [...] sviptur ökurétti um Helgafellsveg við Álafoss í Mosfellsbæ, þar sem lögreglan stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. júní 2022, var ákærði dæmdur í 30 daga fangelsi með dómi Héraðsdóms Reykjavíkur 10. febrúar 2016 fyrir að aka undir áhrifum áfengis, sviptur ökurétti. Þá gekkst ákærði undir greiðslu sekta með tveimur sáttum hjá embætti lögreglustjórans á höfuðborgarsvæðinu hinn 3. ágúst 2016 fyrir að aka sviptur ökurétti. Nú síðast var ákærði dæmdur í 30 daga fangelsi með dómi Héraðsdóms Reykjavíkur 27. mars 2019 fyrir að aka sviptur ökurétti. Sakavottorð ákærða hefur að öðru leyti ekki þýðingu í málinu. Við ákvörðun refsingar hér verður þannig við það miðað að ákærði gerist nú sekur um að aka sviptur ökurétti í fjórða sinn, innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, F-kk-nf G-kk-nf F-kk-nf, sæti fangelsi í 60 daga.

K-kk-nf K-kk-nf
S-3196/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. júní 2022, á hendur B-x-x- O-x-x S-x-x, kt. [...], [...], [...] Reykjavík, fyrir umferðarlagabrot með því að hafa, laugardaginn 19. mars 2022, ekið bifreiðinni [...] svipt ökurétti og undir áhrifum áfengis (í blóðsýni mældist vínandamagn 1,03‰) um Reykjanesbraut við Vífilsstaðaveg í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 27. júní 2022, hefur hún í þrígang áður verið fundin sek um að aka óhæf til að stjórna bifreið örugglega undir áhrifum áfengis. Ákærða gekkst undir greiðslu sektar með lögreglustjórasátt 9. maí 2012 og svo aftur 24. mars 2014. Nú síðast var ákærðu gert að sæta fangelsi í 30 daga með dómi Héraðsdóms Reykjavíkur 28. júní 2017. Verður því miðað við það að ákærða sé nú í fjórða sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum áfengis.

Með hliðsjón af framangreindu, sakarefni þessa máls og dómvenju þykir refsing ákærðu hæfilega ákveðin fangelsi í 6 0 daga.

Með vísan til lagaákvæða í ákæru er ævilöng svipting ákærðu áréttuð.

Ákærða greiði 26.000 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi fyrir Í-kvk-þf Þ-kvk-þf J-kvk-þf saksóknarfulltrúa.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærða, B-x-x- O-x-x S-x-x, sæti fangelsi í 6 0 daga.

Áréttuð er ævilöng svipting ökuréttar ákærðu.

Ákærða greiði 26.000 krónur í sakarkostnað.

K-kk-nf K-kk-nf
S-3202/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. júní 2022, á hendur G-kk-þgf E-kk-þgf H-kk-þgf kt. [...], [...], Reykjavík, fyrir umferðarlagabrot og skjalabrot með því að hafa, mánudaginn 31. janúar 2022, ekið grárri bifreið af gerðinni [...] með skráningarmerkjunum [...] en merkin tilheyrðu rauðri bifreið af gerðinni [...], í blekkingarskyni á röngum skráningarmerkjum, en bifreiðin átti að bera skráningarmerkin [...], og óhæfur til þess að stjórna henni vegna áhrifa ávana- og fíkniefni (í blóði mældist amfetamín 585 ng/ml, klónazepam 5,6 ng/ml og metamfetamín 35 ng/ml) um bifreiðastæði við Eskivelli 1 í Hafnarfirði.

Telst háttsemi þessi varða við 1. sbr. 2. mgr. 50. gr, sbr. 1. mgr. 95. gr. umferðarlaga nr. 77/2019 og 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. júní 2022, gekkst ákærði undir lögreglustjórasátt 25. maí 2020 fyrir akstur undir áhrifum ávana- og fíkniefna. Þá var ákærða gert að greiða sekt með dómi Héraðsdóms Reykjavíkur 2. júní 2021 fyrir brot gegn lögum um ávana- og fíkniefni nr. 65/1974.

Verður því miðað við það að ákærða sé nú í annað sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum ávana- og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru er ákærði sviptur ökurétti í 3 ár frá birtingu dóms þessa að telja.

Ákærði greiði 159.568 krónur í sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi fyrir G-kvk-þf Ö-kvk-þf A-kvk-þf saksóknarfulltrúa.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, G-kk-nf E-kk-nf H-kk-nf, sæti fangelsi í 45 daga.

Ákærði er sviptur ökurétti í 3 ár, frá birtingu dóms þessa að telja.

Ákærði greiði 159.568 krónur í sakarkostnað.

K-kk-nf K-kk-nf
S-3252/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. júlí 2022, á hendur E-x-x T-x-x, kt. [...], [...], [...] Reykjavík, „fyrir umferðarlagabrot með því að hafa, fimmtudaginn 15. apríl 2021, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana-og fíkniefna (í blóði mældist tetrahýdrókannabínól 4,5 ng/ml) austur Stekkjarbakka í Reykjavík og án þess að nota stefnumerki og án þess að ganga úr skugga um að það hafi verið heimilt eða unnt án hættu, undirbúið U- beygju til vinstri með því að aka skyndilega nálægt hægri brún akbrautarinnar við gatnamót Hamrastekks og svo í framhaldinu ekið með beygju til vinstri í vestur, þannig að árekstur varð með bifreið ákærða og bifreiðinni [...] er kom aðvífandi eftir á austur Stekkjarbakka.

M: 007- 2021- [...]

Telst brot þetta varða við 1., sbr. 2. mgr. 19. gr., 2., sbr. 3. mgr. 33. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 29. júní 2022, gekkst ákærða undir greiðslu sektar með lögreglustjórasátt [...]2017 vegna aksturs undir áhrifum áfengis. Þá gekkst hún undir greiðslu sektar með lögreglustjórasátt frá [...]2020 fyrir akstur undir áhrifum ávana- og fíkniefna og var jafnframt svipt ökurétti tímabundið. Við ákvörðun refsingar nú er við það miðað að ákærða hafi nú í þriðja sinn eftir að hún varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek um að aka undir áhrifum áfengis og/eða ávana- og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærðu hæfilega ákveðin 30 daga fangelsi.

M eð vísan til lagaákvæða í ákæru er ákærða svipt ökurétti ævilangt, frá uppkvaðningu dóms þessa að telja.

Ákærða greiði 78.123 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, E-x-x T-x-x, sæti fangelsi í 30 daga.

Ákærða er svipt ökurétti ævilangt.

Ákærða greiði 78.123 krónurí sakarkostnað.

H-kvk-nf S-kvk-nf B-kvk-nf
S-3253/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. júlí 2022, á hendur A-kk-þgf V-kk-þgf E-kk-þgf, kt. [...], [...], Reykjavík, fyrir eftirtalin umferðarlagabrot með því að hafa:

1. Miðvikudaginn 22. september 2021, ekið bifreiðinni [...] sviptur ökurétti um Reykjanesbraut við verslunina IKEA í Garðabæ, þar sem lögreglan stöðvaði aksturinn.

2. Miðvikudaginn 29. september 2021, ekið bifreiðinni [...] sviptur ökurétti um Borgarholtsbraut í Kópavogi, þar sem lögreglan stöðvaði aksturinn.

Teljast brot þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 29. júní 2022, gekkst ákærði undir greiðslu sektar með lögreglustjórasátt 2017 meðal annars vegna aksturs sviptur ökurétti. Ákærði var síðan dæmdur í 5 mánaða fangelsi, skilorðsbundið til þriggja ára með dómi Héraðsdóms Suðurlands 22. desember 2020 fyrir fíkniefnalagabrot. Þá var ákærði dæmdur í 90 daga fangelsi með dómi Héraðsdóms Reykjaness 8. mars 2021 meðal annars fyrir akstur sviptur ökurétti, en dómurinn var hegningarauki við dóminn frá 22. desember 2020. Með dómi Héraðsdóms Norðurlands eystra 8. desember 2021 var ákærði dæmdur til greiðslu sektar fyrir fíkniefna og umferðarlagabrot en sá dómur var hegningarauki við dómana frá 22. desember og 8. mars 2021. Þá var ákærði loks dæmdur í 24 mánaða fangelsi, þar af 21 mánuði skilorðsbundna fyrir brot gegn almennum hegningarlögum en dómurinn var hegningarauki við dómana frá 22. desember 2020, 8. mars 2021 og 8. desember 2021, var þá skilorðsdómurinn frá 22. desember 2020 jafnframt dæmdur upp.

Brot þau sem ákærði er sakfelldur fyrir nú voru framin fyrir uppkvaðningu fyrrgreindra dóma frá 8. desember 2012 og 6. apríl 2022 ogverður ákærða því dæmdur hegningaraukinúsbr. 78. gr. almennra hegningarlaga nr. 19/1940. Dómurinn frá 6. apríl 2022 var skilorðsbundinn að hluta en eftir atvikum og að teknu tilliti til fyrri dóma á hendur ákærða þykir rétt að láta skilorðið halda sér.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Engan sakarkostnað leiddi af meðferð málsins.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-kk-nf V-kk-nf E-kk-nf, sæti fangelsi í 45 daga.

H-kvk-nf S-kvk-nf B-kvk-nf
S-3421/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur M-kvk-þgf M-kvk-þgf S-kvk-þgf, kt. [...], [...], Reykjavík, fyrir umferðarlagabrot með því að hafa, þriðjudaginn 1. mars 2022, ekið bifreiðinni [...] svipt ökurétti um Reykjanesbraut við Kaldárselsveg í Hafnarfirði, þar sem lögreglan stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 5. júlí 2022, hefur ákærða í tvígang gengist undir sektarrefsingu með lögreglustjórasátt vegna aksturs svipt ökurétti, fyrst 2. október 2019 ogsvo aftur 15. október 2020.

Verður því miðað við það að ákærða sé nú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur svipt ökurétti.

Með hliðsjón af framangreindu, sakarefni þessa máls og dómvenju þykir refsing ákærðu hæfilega ákveðin 30 daga fangelsi.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi fyrir Í-kvk-þf Þ-kvk-þf J-kvk-þf saksóknarfulltrúa.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærða, M-kvk-nf M-kvk-nf S-kvk-nf, sæti fangelsi í 30 daga.

K-kk-nf K-kk-nf
S-3458/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur H-kk-þgf Þ-kk-þgf H-kk-þgf, kt. [...], [...], Reykjavík, fyrir umferðarlagabrot með því að hafa, fimmtudaginn 12. ágúst 2021, ekið bifreiðinni [...] sviptur ökurétti um Njarðargötu við Freyjugötu í Reykjavík, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 5. júlí 2022, gekkst ákærði undir sektarrefsingu með lögreglustjórasátt 9. apríl 2015 fyrir að aka sviptur ökurétti. Þá gekkst ákærði undir sektarrefsingu með lögreglustjórasátt 7. desember 2016 fyrir að aka sviptur ökurétti. Þann 7. mars 2017 gekkst ákærði undir greiðslu sektar með lögreglustjórasátt fyrir akstur sviptur ökurétti en um var að ræða hegningarauka við sáttina frá 7. desember 2016. Þá var ákærða gerð sektarrefsing með lögreglustjórasátt 22. september 2017 fyrir akstur sviptur ökurétti en um var að ræða hegningarauka við sáttina frá 7. mars 2017. Með dómi Héraðsdóms Reykjaness frá 20. desember 2019 var ákærði dæmdur í þriggja mánaða fangelsi fyrir hegningar- og umferðarlagabrot og um leið sviptur ökurétti ævilangt. Þá var ákærði loks dæmdur í 60 daga fangelsi með dómi Héraðsdóms Reykjaness frá 27. október fyrir akstur sviptur ökurétti.

Sakaferill ákærða hefur að öðru leyti ekki áhrif við ákvörðunar refsingar í þessu máli.

Brot það sem ákærði er sakfelldur fyrir nú var framið fyrir uppkvaðningu síðastgreinda dómsins og ber því að dæma ákærða hegningarauka er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu, sbr.78. gr. almennra hegningaralaga nr. 19/1940.

Við ákvörðun refsinga rog með tilliti til hegningarauka sjónarmiða er við það miðað að ákærði hafi nú í fjórða sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga, gerst sekur um akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin 30 daga fangelsi.

Engan sakarkostnað leiddi af meðferð málsins.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, H-kk-nf Þ-kk-nf H-kk-nf, sæti fangelsi í 30 daga.

H-kvk-nf S-kvk-nf B-kvk-nf
S-3460/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur H-kk-þgf J-kk-þgf G-kk-þgf, kt. [...], [...], Reykjavík, „fyrir umferðarlagabrot með því að hafa, sunnudaginn 24. apríl 2022, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,08‰) um Arnarbakka við Kóngsbakka í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 5. júlí 2022, gekkst ákærði undir greiðslu sektar með lögreglustjórasátt 21. september 2012 og aftur 16. mars 2015 vegna aksturs undir áhrifum áfengis. Þá gekkst hann undir greiðslu sektar fyrir akstur sviptur ökurétti með tveimur lögreglustjórasáttum 7. september 2016 og svo aftur 6. febrúar 2017. Ákærði var síðan dæmdur í 30 daga fangelsi fyrir akstur undir áhrifum áfengis með dómi Héraðsdóms Reykjavíkur frá 19. september 2019. Ákærði gekkst loks undir greiðslu sektar með lögreglustjórasátt 30. ágúst 2021 fyrir akstur sviptur ökurétti.

Við ákvörðun refsingar nú er við það miðað að ákærði hafi nú í fjórða sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaganr. 19/1940, gerst sekurum að aka undir áhrifum áfengisog akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 4 mánuðir.

Með vísan til lagaákvæða í ákæru er ævilöng svipting ökuréttar ákærða áréttuð frá birtingu dóms þessa að telja.

Ákærði greiði 26.000 krónurí sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknar fulltrúi fyrir Í-kvk-þf Þ-kvk-þf J-kvk-þf saksóknarfulltrúa.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, H-kk-nf J-kk-nf G-kk-nf, sæti fangelsi í 4 mánuði Áréttuð er ævilöng svipting ökuréttar ákærða.

Ákærði greiði 26.000 krónur í sakarkostnað.

H-kvk-nf S-kvk-nf B-kvk-nf
S-3461/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur E-kk-þgf Á-kk-þgf P-kk-þgf, kt. [...], [...], [...], „fyrir fíkniefnalagabrot með því að hafa, miðvikudaginn 21. ágúst 2019, í iðnaðarbili nr. [...] á [...] á Kjalarnesi, haft í vörslum sínum 44 kannabisplöntur, sem ákærði hafði ræktað um nokkurt skeið fram til þess dags.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 44 kannabisplöntum sem hald var lagt á samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum. Þá er krafist upptöku á átta lömpum og átta straumbreytum sem lögregla lagði hald á samkvæmt heimild í 7. mgr. 5. gr. sömu laga.“

Ákærði krefst vægustu refsingar sem lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 5. júlí 2022, hefur hann ekki áður gerst sekur um refsiverða háttsemi.

Við ákvörðun refsingar er litið til þess að ákærði hefur greiðlega játað sök fyrir dómi verður það metið ákærða til refsimildunar samanber 8. tölul. 1. mgr. 70. gr. almennra hegningarlaga nr. 19/1940. Þá er litið til þess hve langt er liðið síðan umrætt brot var framið og verður ákærða ekki kennt um þann drátt á meðferð málsins.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptækar 44 kannabisplöntur, átta lampar og átta straumbreytar sem hald var lagt á við rannsókn málsins.

Ákærði greiði 144.583 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi fyrir K-kk-þf S-kk-þf E-kk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, E-kk-nf Á-kk-nf P-kk-nf sæti fangelsi í 2 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 44 kannabisplöntum, átta lömpum og átta straumbreytum.

Ákærði greiði 144.583 krónur í sakarkostnað.

H-kvk-nf S-kvk-nf B-kvk-nf